CELEX: 32019D0015(01)
Language: ro
Date: 2019-06-07 00:00:00
Title: Decizia (UE) 2019/1006 a Băncii Centrale Europene din 7 iunie 2019 de modificare a Deciziei BCE/2011/20 de stabilire a normelor detaliate și a procedurilor de punere în aplicare a criteriilor de eligibilitate pentru accesul depozitarilor centrali de valori mobiliare la serviciile TARGET2-Securities (BCE/2019/15)

20.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 163/103
               
            
         DECIZIA (UE) 2019/1006 A BĂNCII CENTRALE EUROPENE
         din 7 iunie 2019
         de modificare a Deciziei BCE/2011/20 de stabilire a normelor detaliate și a procedurilor de punere în aplicare a criteriilor de eligibilitate pentru accesul depozitarilor centrali de valori mobiliare la serviciile TARGET2-Securities (BCE/2019/15)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolele 3.1 și 12.1 și articolele 17, 18 și 22,
         având în vedere Orientarea BCE/2012/13 din 18 iulie 2012 privind TARGET2-Securities (1), în special articolul 4 alineatul (2) litera (d) și articolul 15,
         întrucât:
         
                     (1)
                  
                  
                     Decizia BCE/2011/20 (2) stabilește procedura prin care un depozitar central de valori mobiliare poate solicita accesul la serviciile TARGET2-Securities, care include cerința ca depozitarii centrali de valori mobiliare să fie evaluați pozitiv de autoritatea competentă în raport cu Recomandările Sistemului European al Băncilor Centrale/Comitetului autorităților europene de reglementare a piețelor valorilor mobiliare pentru sistemele de decontare a valorilor mobiliare. Recomandările Sistemului European al Băncilor Centrale/Comitetului autorităților europene de reglementare a piețelor valorilor mobiliare pentru sistemele de decontare a valorilor mobiliare au fost înlocuite de Principiile pentru infrastructurile piețelor financiare (PIPF) elaborate de Comitetul pentru infrastructuri de plăți și de piață și de Organizația Internațională a Comisiilor de Valori Mobiliare (3) sau de un set de cerințe de punere în aplicare a acestor principii, care, de exemplu în Spațiul Economic European, sunt puse în aplicare prin Regulamentul (UE) nr. 909/2014 al Parlamentului European și al Consiliului (4).
                  
               
                     (2)
                  
                  
                     La 25 ianuarie 2019, Consiliul guvernatorilor Băncii Centrale Europene (BCE) a adoptat Decizia (UE) 2019/166 (BCE/2019/3) (5) de instituire a Comitetului pentru infrastructura pieței (Market Infrastructure Board – MIB) în formatul său actual. Anterior, MIB se întrunise în diferite formate dedicate, iar Comitetul pentru T2S a funcționat ca unul dintre aceste formate dedicate.
                  
               
                     (3)
                  
                  
                     Au fost aduse anumite modificări normelor și procedurilor de punere în aplicare a criteriilor de eligibilitate pentru accesul depozitarilor centrali de valori mobiliare la serviciile TARGET2-Securities, în special în ceea ce privește criteriul 2 pentru accesul DCVM.
                  
               
                     (4)
                  
                  
                     Prin urmare, Decizia BCE/2011/20 ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificări
            Decizia BCE/2011/20 se modifică după cum urmează:
            
                        1.
                     
                     
                        La articolul 1, punctul 4 se înlocuiește cu următorul text:
                        
                                    „4.
                                 
                                 
                                    «criteriul 2 pentru accesul DCVM» înseamnă criteriul prevăzut la articolul 15 alineatul (1) litera (b) din Orientarea BCE/2012/13 (*1), și anume că DCVM sunt eligibili pentru accesul la serviciile T2S cu condiția să fi fost evaluați pozitiv de autoritățile competente în raport cu (i) Regulamentul (UE) nr. 909/2014 al Parlamentului European și al Consiliului (*2), în cazul DCVM situați într-o țară din Spațiul Economic European (SEE), sau cu (ii) Principiile pentru infrastructurile piețelor financiare elaborate de Comitetul pentru infrastructuri de plăți și de piață și de Organizația Internațională a Comisiilor de Valori Mobiliare (*3) ori cu un cadru juridic de punere în aplicare a acestor principii, în cazul DCVM situați într-o țară din afara SEE;
                                 
                              
                           (*1)  Orientarea BCE/2012/13 din 18 iulie 2012 privind TARGET2-Securities (JO L 215, 11.8.2012, p. 19)."
                        
                        
                           (*2)  Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1)."
                        
                        
                           (*3)  CPMI-IOSCO, Principles for Financial Market Infrastructures (Principiile pentru infrastructurile piețelor financiare) (aprilie 2012).”"
                        
                     
                  
                        2.
                     
                     
                        La articolul 1, punctul 11 se înlocuiește cu următorul text:
                        
                                    „11.
                                 
                                 
                                    «Comitetul pentru infrastructura pieței» sau «MIB» înseamnă organismul de guvernanță al Eurosistemului instituit în temeiul Deciziei (UE) 2019/166 a Băncii Centrale Europene (BCE/2019/3) (*4);
                                 
                              
                           (*4)  Decizia (UE) 2019/166 a Băncii Centrale Europene din 25 ianuarie 2019 privind Comitetul pentru infrastructura pieței și de abrogare a Deciziei BCE/2012/6 privind înființarea Comitetului pentru TARGET2-Securities (BCE/2019/3) (JO L 32, 4.2.2019, p. 14).”"
                        
                     
                  
                        3.
                     
                     
                        La articolul 1, punctul 12 se înlocuiește cu următorul text:
                        
                                    „12.
                                 
                                 
                                    «Grupul consultativ privind infrastructurile de piață pentru valori mobiliare și garanții» sau «AMI SeCo» are sensul definit la articolul 2 punctul 25 din Orientarea BCE/2012/13;”.
                                 
                              
                  
                        4.
                     
                     
                        La articolul 3 alineatul (1), cuvintele „un raport de evaluare” se înlocuiesc cu cuvintele „un raport de autoevaluare”.
                     
                  
                        5.
                     
                     
                        La articolul 3 alineatul (2), cuvintele „raportul de evaluare” se înlocuiesc cu cuvintele „raportul de autoevaluare”.
                     
                  
                        6.
                     
                     
                        Articolul 5 se înlocuiește cu următorul text:
                        
                           „Articolul 5
                           Respectarea permanentă a celor cinci criterii pentru accesul DCVM
                           
                              (1)   După migrarea la T2S, un DCVM cu acces la serviciile T2S respectă permanent cele cinci criterii pentru accesul DCVM și:
                              
                                          (a)
                                       
                                       
                                          în special, se asigură printr-o autoevaluare fiabilă desfășurată anual și susținută de documentație corespunzătoare că respectă în continuare criteriile 1, 3, 4 și 5 pentru accesul DCVM;
                                       
                                    
                                          (b)
                                       
                                       
                                          transmite cu promptitudine MIB cel mai recent rezultat al evaluării efectuate de autoritatea competentă relevantă în raport cu Regulamentul (UE) nr. 909/2014, cu Principiile pentru infrastructurile piețelor financiare (PIPF) elaborate de Comitetul pentru infrastructuri de plăți și de piață și de Organizația Internațională a Comisiilor de Valori Mobiliare sau cu un cadru juridic de punere în aplicare a PIPF. În cazul în care un astfel de rezultat al evaluării nu este disponibil, DCVM prezintă o autocertificare pe baza documentației relevante;
                                       
                                    
                                          (c)
                                       
                                       
                                          în cazul unor modificări semnificative ale sistemului DCVM, solicită o nouă evaluare din partea autorităților competente relevante cu privire la respectarea Regulamentului (UE) nr. 909/2014, a PIPF sau a unui cadru juridic de punere în aplicare a PIPF;
                                       
                                    
                                          (d)
                                       
                                       
                                          transmite MIB fără întârzieri nejustificate o notificare atunci când evaluarea de către o autoritate competentă relevantă sau o autoevaluare a stabilit nerespectarea unuia dintre cele cinci criterii pentru accesul DCVM;
                                       
                                    
                                          (e)
                                       
                                       
                                          în urma unei cereri a MIB, transmite un raport de evaluare care demonstrează că DCVM continuă să respecte cele cinci criterii pentru accesul DCVM.
                                       
                                    
                           
                              (2)   MIB poate realiza propria evaluare și poate monitoriza respectarea celor cinci criterii pentru accesul DCVM sau poate solicita informații de la un DCVM. Atunci când MIB decide că un DCVM nu respectă unul dintre cele cinci criterii pentru accesul DCVM, acesta inițiază procedura prevăzută în contractele cu DCVM, în conformitate cu articolul 16 din Orientarea BCE/2012/13.”
                           
                        
                     
                  
                        7.
                     
                     
                        La articolele 3 și 4 și în anexă, trimiterile la „Comitetul pentru Programul T2S” se înlocuiesc cu „MIB”.
                     
                  
                        8.
                     
                     
                        La articolul 4, trimiterile la „Grupul consultativ pentru T2S” se înlocuiesc cu „AMI SeCo”.
                     
                  
                        9.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Dispoziție tranzitorie
            În ceea ce privește respectarea permanentă a criteriului 2 pentru accesul DCVM, rezultatul evaluării efectuate de autoritățile competente relevante în raport cu Recomandările Sistemului European al Băncilor Centrale/Comitetului autorităților europene de reglementare a piețelor valorilor mobiliare pentru sistemele de decontare a valorilor mobiliare rămâne valabil până când depozitarul central de valori mobiliare relevant a fost evaluat de autoritățile competente relevante în raport cu Regulamentul (UE) nr. 909/2014, cu PIPF sau cu un cadru juridic de punere în aplicare a PIPF.
         
         
            Articolul 3
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Frankfurt pe Main, 7 iunie 2019.
            
               
                  Președintele BCE
               
               Mario DRAGHI
            
         
         
            (1)  JO L 215, 11.8.2012, p. 19.
         
            (2)  Decizia BCE/2011/20 din 16 noiembrie 2011 de stabilire a normelor detaliate și a procedurilor de punere în aplicare a criteriilor de eligibilitate pentru accesul depozitarilor centrali de valori mobiliare la serviciile TARGET2-Securities (JO L 319, 2.12.2011, p. 117).
         
            (3)  CPMI-IOSCO, Principles for Financial Market Infrastructures (Principiile pentru infrastructurile piețelor financiare) (aprilie 2012).
         
            (4)  Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1).
         
            (5)  Decizia (UE) 2019/166 a Băncii Centrale Europene din 25 ianuarie 2019 privind Comitetul pentru infrastructura pieței și de abrogare a Deciziei BCE/2012/6 privind înființarea Comitetului pentru TARGET2-Securities (BCE/2019/3) (JO L 32, 4.2.2019, p. 14).
      
      
         
            ANEXĂ
            Anexa la Decizia BCE/2011/20 se modifică după cum urmează:
            
                        1.
                     
                     
                        Secțiunea II se înlocuiește cu următorul text:
                        „II.   Detalii privind punerea în aplicare a criteriului 2 pentru accesul DCVM
                        
                        Un DCVM furnizează următoarea documentație în contextul evaluării sale în raport cu acest criteriu:
                        
                                    (a)
                                 
                                 
                                    în cazul unui DCVM situat într-o țară din SEE, rezultatul evaluării sale sau dovada autorizării sale (documentul de dată mai recentă) de către autoritățile competente relevante în raport cu Regulamentul (UE) nr. 909/2014 al Parlamentului European și al Consiliului (*1); în cazul în care nu este disponibilă o dovadă a respectării acestui regulament, DCVM depune o autocertificare conformă cu evaluarea și/sau autorizarea; sau
                                 
                              
                                    (b)
                                 
                                 
                                    în cazul unui DCVM situat într-o țară din afara SEE, rezultatul evaluării sale sau dovada autorizării sale (documentul de dată mai recentă) de către autoritățile competente relevante în raport cu Principiile pentru infrastructurile piețelor financiare (PIPF) elaborate de Comitetul pentru infrastructuri de plăți și de piață și de Organizația Internațională a Comisiilor de Valori Mobiliare (*2) sau cu un cadru juridic de punere în aplicare a PIPF, după caz. În cazul în care nu este disponibilă o dovadă a respectării cadrului juridic de punere în aplicare a PIPF, DCVM depune o autocertificare conformă cu evaluarea și/sau autorizarea.
                                 
                              În cazul unor deficiențe identificate de autoritățile competente relevante în ceea ce privește respectarea de către DCVM a Regulamentului (UE) nr. 909/2014, a PIPF sau a unui cadru juridic de punere în aplicare a PIPF, DCVM respectiv informează MIB cu privire la detaliile relevante și transmite explicații și dovezi cu privire la aceste deficiențe. De asemenea, DCVM transmite MIB concluziile autorităților competente relevante, astfel cum figurează în evaluare.
                        Deficiențele identificate de autoritățile competente relevante în ceea ce privește respectarea de către DCVM a Regulamentului (UE) nr. 909/2014, a PIPF sau a unui cadru juridic de punere în aplicare a PIPF nu trebuie să pună în pericol, potrivit evaluării Consiliului guvernatorilor, furnizarea sigură și eficientă a serviciilor T2S.
                        Informațiile menționate mai sus vor fi prelucrate în conformitate cu procedurile relevante de solicitare a accesului la serviciile T2S și cu respectarea permanentă a celor cinci criterii pentru accesul DCVM.
                        Un DCVM va îndeplini acest criteriu pentru accesul DCVM atunci când:
                        
                                    (a)
                                 
                                 
                                    un DCVM situat într-o țară din SEE a fost autorizat în temeiul Regulamentului (UE) nr. 909/2014 sau evaluat pozitiv în raport cu Regulamentul (UE) nr. 909/2014 în evaluarea cea mai recentă efectuată de autoritățile competente relevante; sau
                                 
                              
                                    (b)
                                 
                                 
                                    un DCVM situat într-o țară din afara SEE a fost evaluat pozitiv în raport cu PIPF sau cu un cadru juridic de punere în aplicare a PIPF în evaluarea cea mai recentă efectuată de autoritățile competente relevante.
                                 
                              În cazul în care DCVM este autorizat în temeiul/evaluat în raport cu un alt cadru juridic decât PIPF sau Regulamentul (UE) nr. 909/2014, DCVM trebuie să furnizeze dovezi satisfăcătoare MIB și Consiliului guvernatorilor că a fost evaluat în raport cu un cadru juridic de o natură și de un nivel comparabile cu cele ale PIPF sau ale Regulamentului (UE) nr. 909/2014.
                        Atunci când evaluarea autorităților competente relevante conține informații confidențiale, DCVM trebuie să ofere un rezumat general sau concluzia evaluării, pentru a putea indica nivelul său de conformitate.
                        
                           (*1)  Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1)."
                        
                        
                           (*2)  CPMI-IOSCO, Principles for Financial Market Infrastructures (Principiile pentru infrastructurile piețelor financiare) (aprilie 2012).”"
                        
                     
                  
                        2.
                     
                     
                        Se adaugă următoarea secțiune VI:
                        „VI.   Dispoziție generală
                        
                        Atunci când un DCVM cu acces la serviciile T2S nu mai respectă unul dintre cele cinci criterii pentru accesul DCVM, MIB va iniția procedura prevăzută în contractele cu DCVM.”
                     
                  
               (*1)  Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012 (JO L 257, 28.8.2014, p. 1).
            
               (*2)  CPMI-IOSCO, Principles for Financial Market Infrastructures (Principiile pentru infrastructurile piețelor financiare) (aprilie 2012).””